محمد الهادي المزوري و سميتو لفنية مسليم (تولد ف 10 دجنبر 1981 ف طانجا) هو مغني د رّاپ مغريبي. طلق لألبوم لّول تاعو بعنوان "متمرد" لي لقا نجاح فالوسط لفني و بضبط ف رّاپ لمغريبي. توشح ف 2015 ف عيد ميلاد لماليك د لمغريب ف قصر مرشان ف طانجا ب وسام لمكافأة لوطنية من درجة فارس.


معاهدة طانجا (ب لفرانساوية Traité de Tanger)، هي معاهدة مغريبية فرانساوية تاريخية، لي كانت باغية تحيد الصداع بين لمغريب ؤ فرانسا، بسباب لأمير عبد القادر لي كان كيهرب ل لمغريب. "دعوة الحق - السلطان مولاي عبد الرحمان والأمير عبد القادر الجزائري". www.habous.gov.ma. تطّالع عليه ب تاريخ 3 مارس 2022.


مملكة ألطاڤا هيّا مملكة أمازيغية مستاقلة كانت لعاصمة ديالها ف مدينة ألطاڤا، لي لأتار ديالها دابا حدا تلمسان ف شمال غرب دزاير. مملكة ألطاڤا، بحال بزاف د لممالك لأمازيغية صّغيرة ديال لعصر لقديم لّخر، تشكلات من لبقايا ديال مملكة لمور ؤ رّومان لي طاحت تحت لهجومات لبيزانطيين ف عام 578. ف لعهد ديال لماليك لأمازيغي أكسيل (لمعروف ب كسيلة)، يقدر يكون تيريطوار ديالها كان واصل حتال وليلي ف لمغريب. هاد لمملكة بقات حتال لبدية د لقرن 8 ميلادي فاش قضاو عليها لأمويين. هيو كينيدي (2010). The Great Arab Conquests: How the Spread of Islam Changed the World We Live In.


لپلومبي هوّا حرايفي لخدمة ديالو تاپلومبيت لي هيّا حرفة كاتخصّص ف لانصطالاج ؤ لإصلاح د لقنالات د لما ف لمباني، دياول لما د شّريب، ؤ دياول بوخرارب، ؤ لأجهيزا لي متعلّقة بيهوم. تّاريخ ديال تاپلومبيت كيرجع ل زمانات قديمة، ملي بنادم ختارع لأنضيما د صّرف صّحي، بحال ف لإمبراطورية رّومانية، ؤ كلمت "پلومبي" براسها كاترجع ل لّاتينية من plumbum لي كاتعني لدون. Employment and Occupations in the Skilled Trades in Michigan مؤرشف 2017-12-01 فموقع وايباك ماشين, Michigan Department of Technology, Management, and Budget, Bureau of Labor Market Information and Strategic Initiatives (يونيو 2013). "Plumber, Plombier etymology".


لمغريب ؤلا لمملكة د لمغريب (ب لأمازيغية ⵜⴰⴳⵍⴷⵉⵜ ⵏ ⵍⵎⵖⵔⵉⴱ - تاݣلديت ن لمغريب ؤلا ⴰⵎⵓⵔ ⵏ ⵡⴰⴽⵓⵛ أمور ن واكوش ؤ كاتعني بلاد الله) واحد لبلاد كاينة فالشمال لغربي د إفريقيا، لعاصيمة ديالها هيا رّباط ولمدينة لكبيرة ديالها هيا الداربيضا، ولي هي مدينة ديال الصّرف ؤ لخدمة. و لهضرة لمرسمة ديالها هي تمازيغت و لعربية و كاينة حتا هضرة مغريبية لي هي الداريجة و لي هي متأترة ب تمازيغت و لعربية و لفرانساوية و صبليونية. لمدون لكبار لاخرين ولمعروفين هوما ، فاس، مراكش, سلا، مكناس، طنجة، أݣادير، آسفي، تطوان، وجدة، بركان، لعيون، الحسيمة، بني ملال، قنيطرة، وارزازات والداخلة. تايلاݣيها من الشمال لبحر دّخلاني والصبليون، من لغرب لمحيط التيلاسي ، من الشرق الجزائر، ومن لجنوب موريتانيا . التيساع د لبلاد هوا 710.850 كم²، و كايسكنو فيه جوايه 36.5 مليون دلغاشي على حساب التقادر ديال 2019. لمغريب بلاد داخل فلؤمام لمتاحدا من عام 1956 و جّامْعة دلبلدان لعربية من 1958, وهو مبين لبلدان اللي صاوبات لمتاحدة دلمغريب لكبير فعام 1989.


پيير جول سيزار جانسن (مزيود ف 22 فبراير 1824 - مات ف 23 دجنبر 1907) هوّا عالم فلك فرانساوي معروف ب لكتيشاف ديالو ل طّبيعة لݣازية ديال لهالة د شّمش معا جوزيف نورمان لوكاير، ؤ لمساهمة ديالو ف لكتيشاف د لهيليوم.


ف 24 فبراير 2022، دارت روسيا هجمة شاملة على ؤكرانيا، لي كاتحدّها من جّيهة لجنوب غربية، شّي لي كيتّعتابر تصعيد كبير ل لحرب رّوسو-ؤكرانية لي بدات من 2014. هاد لهجمة كاتّعتابر أكبر هجمة عسكارية تقليدية ف ؤروپا من لحرب لعالمية جّاوجة. لهجمة كان سبقها تعزيز د لقوات رّوسية على لحدود بيناتهوم من لبدية د 2021. على حساب رّايس د روسيا ڤلاديمير پوتين، هاد لهجوم جا كا رد على تحركات د نّاطو لي "باغي يتوسع جيهت شّرق ؤ يحاصر روسيا". لوزير لمنتدب د وزارة لخارجية رّوسي سيرݣي ريابكوڤ ݣال بلي روسيا خاصها تمنع ب أي شكل باش ؤكرانيا تدخل ف تّحالف د نّاطو. شي يامات قبل جّتياح، روسيا عتارفات ب جوج جمهوريات ف لأراضي د ؤكرانيا، لي هوما جمهورية دونيطسك شّعبية، ؤ جمهورية لوݣانسك شّعبية، لي بجوجهوم جاو ف مناطق د ؤكرانيا ب أغلبية روسية. ؤ لجيش رّوسي كان ديجا دخل ل منطقة ضونباس ف شّرق د ؤكرانيا من 21 فبراير. معا 5 د صّباح ف تّوقيت لمحلي (6 د صّباح ف موسكو) رّايس د روسيا ڤلاديمير پوتين عطا أوامر باش تبدا عمليات عسكارية لي تجلّات ف صوارخ تسيفطو على مناطق ؤكرانية، منهوم لعاصيمة كييڤ.


أوپولو (بالصاموية: Upolu) هي ݣزيرة تابعة للبلاد دصاموا وكاينة فلغرب تاع لمحيط لمهدن. فيها 75 كيلوميطر فالطول ولميساحة ديالتها واصلة ل1125 كيلوميطر مرباع، الشي اللي كايخلّيها تكون لݣزيرة التانية فالترتيب من ناحية لوساعة مابين ݣزاير صاموا من مورا ݣزيرة صاڤاي. من ناحية السكان، هي لݣزيرة لمسكونة بزاف وفيها كتر من 145 ألف دلبشري. جات أوپولو فلجانوب الشرقي ديال صاڤاي. مدينة أپيا كاينة فلوصط ديال الساحل دالشمال، ولمطار الدولي كاين فلغرب ديالتها. تاريخيا لݣزيرة عمّر تسجل فيها نفيجار ديال شي بركان، واخا كاينين أدلة باللي لحمم فايت ليهوم خرجو وزادو على الضص ديال لݣزيرة شحال هادا، مابين لميات ولالوف دالسنين هادي. فالتقافة ديال الناس دصاموا، أوپولو هي أوّل مرا سكنات لݣزيرة. ف29 شتنبر 2009 ضرب تسونامي خايب لݣزيرة. 20 ڤيلاج فالجيهة دلجانوب رابو ومنهوم لبلاد ديال الرايس دلويزارا ديك الساعات. فلڤيلاج ديال ليپا، لكنيسة ولپلاكة ديال الترحيب فالطريق اللي كاتدي للڤيلاج هوما اللي بقاو واقفين. السهل د فاليفا الترياب من عاصفة إيڤان ف2012 الساحل لجانوب الشرقي ديال لݣزيرة. ݣزيرة نوأوتيلي كاتبان من بعيد. Magnitude 8.0 – Samoa Islands Region مؤرشف 2009-10-07 فموقع وايباك ماشين Report on U.S. Geological Service's website. Retrieved online d.d. 29 شتنبر 2009.


ڤلاديمير ڤلاديميروڤيتش پوتين (ب رّوسية Влади́мир Влади́мирович Пу́тин) (تولد ف 7 أكتوبر 1952 ف سان پيطيرسبورݣ) هو سياسي وضابط قديم د لمخابرات روسي، لّي دابا عندو لمنصب د رئيس روسيا من 2012. كان رئيس روسيا تا من 2000 ل 2008، ومن 2008 ل 2012 كان رئيس لووزارا تحت من رّئيس ديميطري ميدڤيديڤ. تولد ڤلاديمير پوتين نهار 7 أكتوبر 1952 ف سان پيطيرسبورݣ، اللي كانت سميتها ديك لوقت لينينݣراد. قرا لقانون ف لجامعة د مدينتو وتخرج منها ف 1975. من موراها نيشان خدم معا لمخابرات ديال ليتيحاد السوڤياتي (КГБ) وبقا فيها 16 لعام ف بزاف د لمناصب تا وصل لرتبة ليوطنون كولونيل، وستاقل ف 1991 باش يبدا السياسة ف مدينتو نيت. ف 1996، مشا پوتين ل موسكو ودخل معا لإدارة د الرئيس بوريس ييلتسين، فين خدا لمنصب د رئيس لمخابرات الروسية (ФСБ)، قبل ما يولي رئيس ووزارا د روسيا ف غشت 1999. ف دجنبر 1999 ستاقل ييلتسين من الرئاسة د روسيا وولا پوتين هو الرئيس لمؤقت، حتا تنظمات نتيخابات وولا هو الرئيس لفعلي د روسيا ف عام 2000. بوتين.. ثاني أطول زعماء الكرملين بقاء بالسلطة - الجزيرة (2015) پروفيل بوتين فلاديمير - وزارة الدفاع د روسيا (2020)


آفسو جماعة ترابية قروية كاينة ف إقليم/عمالة نّاظور، جهة الشرق، ساكنين فيها 2932 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 63,6% نسبة سّكان لّي قاريين فوق تّانوي (تانوي و جامعة): 0,7% نسبة نّاس نّشيطين (لّي يقدرو يخدمو): 49,2% نسبة لبطالة (نّاس لّي ما خدامينش و تايقلبو على خدمة): 22,1% نسبة نّاس اللي خدامين ف دّولة (ولا لعاطلين اللي سبق ليهوم خدمو): 1,9% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):25,4% RGPH 2014 - Site HCP


ڤيرمونت (بلينݣليزية: Vermont) هي ولاية جات ف الشمال الشرقي د لميريكان. تاتحدّها ماساشوسيتس من لجنوب، نيو هامپشاير من الشرق، نيويورك من لغرب، و كانادا من الشمال. هي لولاية ال 45 ف لكبر، و 49 (تاني أصغر وحدا) من جيهت لعدد د السكان. لعاصمة ديالها هي مونپوليي، و أكبر مدينة فيها هي بورلينݣطون. أول بلاد أوروپية ستعمرات لبلاصة اللي فيها ڤيرمونت كانت هي فرانسا، و لكن خداتها منها بريطانيا ف 1763 من بعد ما ربحاتها ف لحرب. هي أول ولاية دخلات للميريكان من مورا ما أسسوها لولايات ال 13 اللولا، عليها عندها الرقم 14. دخلات للتيحاد نهار 4 مارس 1791. vermont.gov


إيكسان جماعة ترابية قروية كاينة ف إقليم/عمالة نّاظور، جهة الشرق، ساكنين فيها 8417 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 35,2% نسبة سّكان لّي قاريين فوق تّانوي (تانوي و جامعة): 7,2% نسبة نّاس نّشيطين (لّي يقدرو يخدمو): 43,6% نسبة لبطالة (نّاس لّي ما خدامينش و تايقلبو على خدمة): 13,3% نسبة نّاس اللي خدامين ف دّولة (ولا لعاطلين اللي سبق ليهوم خدمو): 4,4% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):34,2% RGPH 2014 - Site HCP


لكورة هيّا شكل تسطاري (هنداسي) ف تلاتة د لأبعاد، لي كاتكون كولا نقطة علا سّطح ديالها علا نفس لمسافة من واحد نّقطة كاينة ف صّونطر ديال لكورة. لكورة ضونك هيا لموقابيل ديال دايرة ف جوج أبعاد.


تويتر (بلينݣليزية: Twitter) هو واحد لموقع ميريكاني د التواصل لإجتماعي، اللي يمكن للواحد يكتب فيه ميساجات قصيرة، ما تيفوتش كل واحد فيها 280 حرف. تأسس لموقع ف مارس 2006 من جاك دورسي و نوا ڭلاس و بيز ستون و إيڤان ويليامز. ف 2017، كان لعدد د الناس اللي كيخدمو تويتر تقريبا 327 مليون واحد. بالأرقام - السعوديون المجتمع الأول عالميا على تويتر - لجزيرة (2017)


طوماس ألڤا إيديسون (ب لينݣليزية: Thomas Alva Edison) (تولد ف 11 فبراير 1847 ف ميلان ف لميريكان - مات ف 18 أكتوبر 1931) كان مخترع و رجل أعمال ميريكاني، و كيتعتابر من بين لمخترعين لمعروفين ݣاع ف التاريخ. ختارع إيديسون فحياتو بزاف د لمًاكن اللي كانت مهمة بزاف فالتاريخ د بنادم بحال لفنونݣراف، لمصوًرة ديال السينيما، لبولا ديال الضو، و طوًر بزاف ديال لحوايج بحال لجينيراطور ديال الضو و التسجيل ديال الصوت و التصاور اللي كاتحرًك. إيديسون كان من لمساهمين اللي أسسًوا أول مختبر د لأبحات الصناعية فلعالم. إيديسون عندو 1093 بروڤي د ليختيراع ف لميريكان، و عاد عندو وحداخرين فبلدان خرا بحال فرانسا و ألمانيا. مات ف 1931 من بعد ما جاه لمرض ديال السكًار. توماس إديسون صاحب الـ 1093 اختراعا - اليوم السابع (2019)


إيحدّادن جماعة ترابية قروية كاينة ف إقليم/عمالة نّاظور، جهة الشرق، ساكنين فيها 14345 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 30,1% نسبة سّكان لّي قاريين فوق تّانوي (تانوي و جامعة): 10,4% نسبة نّاس نّشيطين (لّي يقدرو يخدمو): 42,8% نسبة لبطالة (نّاس لّي ما خدامينش و تايقلبو على خدمة): 19,8% نسبة نّاس اللي خدامين ف دّولة (ولا لعاطلين اللي سبق ليهوم خدمو): 6,2% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):43,6% RGPH 2014 - Site HCP


سلوان جماعة ترابية حضرية كاينة ف إقليم/عمالة نّاظور، جهة الشرق، ساكنين فيها 21570 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 22,8% نسبة سّكان لّي قاريين فوق تّانوي (تانوي و جامعة): 21,2% نسبة نّاس نّشيطين (لّي يقدرو يخدمو): 45,7% نسبة لبطالة (نّاس لّي ما خدامينش و تايقلبو على خدمة): 18% نسبة نّاس اللي خدامين ف دّولة (ولا لعاطلين اللي سبق ليهوم خدمو): 15% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):50,2% RGPH 2014 - Site HCP